Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7373

8. évfolyam A tanuló a tanult elemek helyét ismerje fel a periódusos rendszerben. Nevezze meg a részletesen tanult elemeket, vegyületeket, írja fel kémiai jelüket, ismerje környezeti, élettani hatásukat. Használja a molekulamodellt a tanult molekulák bemutatására. Értelmezze a kémiai reakció lényegét (kiindulási anyagok és termékek megadása) az elvégzett kísérletek alapján. Értelmezze az egyszerű kémiai reakciókat a kémiai egyenlet alapján. Sorolja be a megismert anyagokat a megfelelő anyagcsoportokba, a kísérleti úton is megismert változásaikat, reakcióikat a megfelelő típusba. Társítson minél több hétköznapi példákat a tanultakhoz. Leírás alapján mutassa be a tanulókísérleteket, ezek során használja szakszerűen a laboratóriumi eszközöket. Tudja, hogy a megismert anyagoknak, változásoknak mi a szerepük a mindennapi életben, ismerje helyes alkalmazásukat, környezet- és egészségkárosító hatásukat. Érzékszervekkel megfigyelhető tulajdonságaik alapján azonosítsa a hétköznapi életben is fontos szervetlen anyagokat. Használati utasítás alapján szakszerűen dolgozzon a háztartási vegyszerekkel, a mindennapi életben használt oldatokkal. Sorolja fel a levegő és a természetes vizek szennyezéseit. 2006/20/II. szám KÉMIA 9–10. évfolyam 2006/20/II. szám A Kémia tanterv a Képességfejlesztő és értékőrző program (KÉK) keretei között a 7–10. évfolyam számára kimunkált, a NAT-hoz igazított és a Kerettantervvel összevetett részletes tanterv. A tantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző program és pedagógia szerint dolgoznak. (Az itt közölt Kémia tanterv szerves előzménye a 7–8. évfolyam számára kidolgozott tanterv.) Javasolt óraszám Évfolyam 7. 8. 9. 10. 11. 12. Heti óraszám A KÉK tanterv és a NAT 2003 viszonyának jellemzői A KÉK Kémia tanterve az Ember és természet műveltségi terület Kémia részterületére terjed ki. A tanterv a műveltségi részterületen teljes mértékben lefedi a NAT 2003 követelményeit. A tanterv a NAT 2003 műveltségi területek oktatásának közös követelményei közül elsősorban a Környezeti nevelés fejlesztését támogatja. Ezen kívül segíti a Tanulás közös követelményeinek teljesítését is. A tanterv jellemzői A Kémia tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A Kémia tanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A Kémia tantervben az önálló kísérletezés kap tág teret annak érdekében, hogy a kémiai ismeretszerzése minél szélesebb empirikus bázisra épülhessen. A tanterv tanulási programjában közt megjelennek a tantárgyspecifikus algoritmusok tanulásának folyamatai, valamint a tudományos gondolkodás elemei is. A tanterv alkalmazásához szükséges feltételek Tárgyi feltételek Termek: ¾ tanterem (előadóterem) ¾ szaktanterem vagy laboratórium (szerves és szervetlen) ¾ vegyszerraktár ¾ előkészítő ¾ mérlegszoba Vegyszerek: egyéni beszerzés Kísérleti eszközök: egyéni beszerzés Modellek: ¾ Pálcika: egységcsomag / 4 fő ¾ Kallotta: egységcsomag / 4 fő 2006/20/II. szám Szemléltetők: ¾ írásvetítő fóliakészlet 9–10. osztály ¾ periódusos rendszer ¾ az atomok periodikus tulajdonságai ¾ az atomok elektronegativitása ¾ a fémek aktivitási sora ¾ az atomok és ionok összetétele, felépítése ¾ a molekulák összetétele és felépítése ¾ a kémiai változások típusai ¾ az anyagmennyiség és a részecskeszám összefüggése, az Avogadro-szám nagyságrendje ¾ a nemfémes elemek előfordulása és előállítása ¾ a fémes elemek előfordulása és előállítása ¾ a szerves vegyületek tulajdonságai, szerkezete, előfordulása ¾ a szerves vegyipar technológiai ábrái ¾ a szervetlen vegyipar technológiai ábrái ¾ a műanyagok monomerjeinek szerkezete ¾ biotechnológiai eljárások ¾ a szervetlen háztartási vegyszerek használata ¾ az elemek körforgása a természetben ¾ a kémiai anyagok hatása a környezetre ¾ a drogoknak a szervezetre és a személyiségre gyakorolt hatása ¾ az egészségvédő és károsító anyagok ¾ a háztartási szerves anyagok, vegyszerek felhasználása és a veszélyes hulladékok tárolása ¾ rádióaktivitás ¾ atomreaktorok működése ¾ a választott tankönyv ismeretanyagának bemutatását szolgáló eszköz ¾ a választott tankönyv ismeretanyagának gyakorlását szolgáló eszköz ¾ a választott tankönyv ismeretanyagának ellenőrzését, értékelését szolgáló eszköz Balesetvédelem: ¾ saválló köpeny ¾ gumikesztyű ¾ saválló csizma ¾ álarc vagy védőszemüveg ¾ tűzoltó zuhany ¾ poroltó, homokoltó ¾ mosogatók ¾ az elhasznált vegyszerek szelektív (szerves, szervetlen) vegyszergyűjtő edényei ¾ elsősegély doboz a kémiai balesetekhez ¾ méregszekrény (szerves, szervetlen) ¾ zárható vegyszerszekrény (szerves, szervetlen) 2006/20/II. szám A Kémia tanulásának céljai a 9–10. évfolyamon Célok és feladatok A gimnázium 9–10. évfolyamában az általános iskolában megszerzett ismereteket, világképet és képességeket fejlesztjük tovább. A képességek fejlesztésével az elvontabb gondolkodást, a mélyebb megértést alakítjuk ki a szervetlen kémiai ismeretekre alapozva és a hétköznapi életből vett példákkal. A diákok anyagismerete kiegészül a háztartás, a közvetlen környezet, a gazdaság és a természet szempontjából kiemelkedő szerves anyagok tulajdonságaival. Megismerik az egészségkárosító szenvedélybetegségek kulcsvegyületeit (alkohol, nikotin, koffein, drogok) és ezek biológiai és társadalmi hatását. A diákok kísérletezési képességét tovább fejlesztjük az összetettebb eszközök, műszerek, számítógép használatára a kísérletek és mérések elvégzése során. Kialakítjuk az önálló kísérletvégzés és kísérlettervezés képességét egy-egy probléma vizsgálatára, megoldásának keresésére. A modellezési képességek fejlesztésével kialakítjuk a másodrendű kémiai kötések, valamint a szerves vegyületek szerkezetének, térbeli viszonyainak érzékelését, megértését. Üzemlátogatásokkal életközelivé tesszük a kémiai ipar valóságosságának, hasznosságának, technológiáinak veszélyességének, és az ebből adódó élő és élettelen környezeti problémák megismerését. A nyomtatott ismerethordozókban, a multimédiákban rejlő információözön szelektív kezelésének bemutatásával, a tudatos információgyűjtés irányításával kialakítjuk a diákokban az önálló ismeretszerzési képességeket. Az ökológiai problémák és a kémiai ipar kapcsolatának bemutatásával a diákok öntevékenyen szerepet vállalhatnak az ökológiailag szelíd életforma kialakításában és társadalom számára történő közvetítésében. A tantárgyi koncentráció eredményeként felkészülhetnek tudományos értékű szóbeli és írásbeli szövegalkotásra, színvonalas munkák esetén publikálhatnak is a diákok. A kémiatanulás során olyan ismeretrendszert és képességeket sajátítanak el a diákok, amely ismétlés és gyakorlás útján sikeres kémiai érettségi vizsgára készít fel, és amely kevés kiegészítéssel lehetővé teszi az alaptudományok vagy az alkalmazott tudományok területén eredményes felsőfokú tanulmányok folytatását. Ismeretszerzés, -feldolgozás és -alkalmazás Szerezzenek alapos jártasságot a diákok a nyomtatott, sugárzott és digitális média kritikus használatában. Nyelvi, kommunikációs, számítástechnikai ismereteiket és a helyi audiovizuális lehetőségeket kiaknázva legyenek képesek tudományos igényű előadás tartására, tanulmány megírására. Legyenek képesek a tanulók kémiai folyamatok, változások, kölcsönhatások tudatos megfigyelésére. Tudjanak természettudományi vizsgálatokat, egyszerű kísérleteket önállóan megtervezni és végrehajtani. Legyen gyakorlatuk a vizsgálati és kísérleti eszközök balesetmentes használatában. Legyenek képesek anyagokat megfigyelni, megvizsgálni kísérleti körülmények között és a környezetükben. Ismerjék és tudják használni az e megfigyelésekhez, vizsgálatokhoz, mérésekhez szükséges eszközöket. Tudjanak különböző jelenségeket összehasonlítani, csoportosítani. Szerezzenek jártasságot az ismeretszerzés, a vizsgálódás szempontjából lényeges és lényegtelen tulajdonságok elkülönítésében. Tudják megállapítani, hogy a kísérletek során az egyik tényező, mennyiség változása következtében miként változik meg a vele összefüggésben lévő másik tényező, mennyiség. Tudják a megfigyelések, mérések, kísérletek során nyert adatokat áttekinthetően rendezni. Legyenek gyakorlottak a tárgyak, jelenségek, adatok osztályozásában, rendszerezésében. Ismerjék fel a rendszer tagjai közti összefüggéseket. Legyenek képesek a vizsgálatok, kísérletek eredményeit értelmezni, azokból következtetéseket levonni és általánosítani. Megfigyeléseiket, tapasztalataikat, szerzett információikat szóban és írásban legyenek képesek megfogalmazni. Ismerjék és használják helyesen a tanult szakkifejezéseket. Tudják használni az anyagok, mennyiségek konvencionális jeleit. Tudják a vizsgálatok, kísérletek során nyert adatokat diagramon, grafikonon ábrázolni, illetve a kész diagramok, grafikonok adatait leolvasni, értelmezni. Legyenek képesek tájékozódni szaklexikonokban, szakszótárakban, képlet- és táblázatgyűjteményekben, enciklopédiákban. Értsék az életkoruknak megfelelő természettudományos ismeretterjesztő könyvek, cikkek, televízió-műsorok, videofilmek információit. Lássák be, hogy környezetük állapota saját egészségükre is hatással van. Igényeljék az egészséges életkörülményeket. Ismereteik és tapasztalataik ébresszék rá őket, hogy felelősek a természet jövőjéért, fenntarthatóságáért. 2006/20/II. szám Tájékozódás a környezet anyagairól Rendelkezzenek a tanulók a koruknak, elvonatkoztatási képességeiknek megfelelő ismeretekkel az anyag részecsketermészetéről. Vizsgálataik és tanulmányaik eredményeként ismerjék a környezetükben előforduló fontosabb szervetlen és szerves anyagok részecskeszintű szerkezetét, a szerkezetből következő és egyéb fontos tulajdonságait, esetleg veszélyeit és biztonságos, szakszerű használatukat. Ismerjék a diákok az anyag különböző szerveződési szintjeinek jellegzetességeit, tudják, mi az azonos és mi az eltérő ezek között. Legyenek tájékozottak a diákok a szervezetükbe kerülő természetes és mesterséges anyagokról. Legyen áttekintésük ezen anyagok szerepéről, értékéről, veszélyeiről. Legyenek tudatában a táplálkozás egészségmegőrző szerepének, ismerjék az egészséges étkezési szokásokat. Az egészségkárosító anyagok közül a nikotin, az alkohol és a tudatállapotot befolyásoló drogok használatáról tudja, hogy önmagára és a társadalomra káros hatással van. Jussanak el oda az ismereteik birtokában, hogy az egészségkárosító anyagoktól és használatuktól határolják el magukat. Törekedjenek arra, hogy a közvetlen környezetük is utasítsa el a drogok használatát. Legyenek képesek a diákok saját környezetükben felismerni az élő és élettelen környezetre ható káros anyagokat, valamint önállóan vagy megfelelő segítség igénybevételével előzzék meg és csökkentsék azok felhalmozódását. Tájékozódás az időben Tudják a tanulók, hogy a természeti jelenségek, folyamatok egyik alapvető jellemzője az idő. Tudják, hogy az idő alapmennyiség, és felhasználása révén meghatározható néhány más mennyiség is. Ismerjék fel, hogy egyes esetekben a jelenségek "megfordíthatók" (fordított sorrendben is lejátszódnak), más esetekben viszont nem. Tudják a diákok, hogy a kémiai, dinamikus egyensúly élettelen rendszerekben fordul elő, az élő rendszereket más jellegű egyensúlyok jellemzik. Tájékozottság a természettudományos megismerésben, a természettudomány fejlődésében Értsék meg a tanulók, hogy a megismerési folyamat közelítés a valóság felé. Tudják, hogy a természettudomány egyes ágainak kutatói ugyanazt az anyagi világot vizsgálják és írják le különböző szempontokból és különböző módszerekkel. Így közöttük szoros kapcsolat van, egymás munkáját segítik. Tudják, hogy mely történelmi korokban születtek a nagyobb jelentőségű természeti felfedezések, és kik voltak azok a természettudósok, akiknek a nevéhez a fontosabb felfedezések, törvények fűződnek. Ismerjék a kiemelkedő tudományos eredményeket elért magyar természettudósok munkásságát. Lássák be, hogy a felhalmozott kémiai tudás a kultúra része, mely az egész emberiség közös eredménye, melyben testet ölt a letűnt generációk minden tapasztalata, az életüket a tudományos problémák megoldásának szentelő tudósok munkája, tehetsége. 2006/20/II. szám A tananyag-elsajátítás, az ellenőrzés és az értékelés módszerei a 9–10. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek Szövegfeldolgozás (adatkeresés, lényegkiemelés, vázlatkészítés, fogalomábra, táblázat készítése, érettségi tétel kidolgozása) Periódusos rendszer használata (atomszerkezet-, kémiai tulajdonságok megállapítása, kémiai számítások végzése) Modellezés (pálcika-, diagramm-, elektronképlet-, Kalotte-modell, technolgóiai folyamatok ábrázolása) Kísérletezés (mérés, vizsgálat, reproduktív kísérlet, problémamegoldó kísérlet) Számolás (anyagmennyiség, tömegszázalék, sztöchiometria) Médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása) Szövegalkotás (reproduktív, félreproduktív, produktív) Írásbeli felelés (a szövegértés ellenőrzése a munkafüzet és a tankönyv feladatainak megoldásával) Írásbeli felelés (az atomszerkezet-, a kémiai tulajdonság megállapításának és a kémiai számítások megoldásának ellenőrzése) Felelés szóban (a modellek, technológiai ábrák értelmezésének és bemutatásának ellenőrzése) Felelés gyakorlatban (a mérés, a vizsgálat, a kísérlet elvégzése, bemutatása) Írásbeli felelés (kémiai számítási feladatok megoldása) Felelés szóban és írásban (a meghatározások, szabályok szó szerinti ellenőrzése; a tanultak jegyzet alapján történő elmondása; Érettségi tétel elmondása; a kutatói munka eredményének kiselőadás formájában történő bemutatása) Tanulói értékelés (önértékelés, diáktárs értékelése) Tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek) Zsűri értékelése (házi és iskolán kívüli versenyek) Érettségi (írásbeli és szóbeli) Taneszköz Boksay Zoltán –Török Ferenc – Pintér Imréné – Balázs Lórántné: Kémia I. a gimnázium I. osztály számára NT-13107 Kapcsolódó segédkönyvek: NT-13107/M, NT-13129/1, NT-81316, NT-13107/K Pfeiffer Ádám: Kémia II. NT-13240 Kapcsolódó segédkönyvek: NT-81316, NT-13129/1, NT-13107/K Z. Orbán Erzsébet (szerkesztő): Összefoglaló feladatgyűjtemény kémiából NT-81316 Irlanda Dezső – Orosz Ernőné: Kémiai kísérletgyűjtemény a gimnázium I–III. osztálya számára NT-13107/K 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes